Toad Tree Cabins | LekkeSlaap
Toad Tree Cabins: Hooffoto's
Bly 5 nagte en betaal slegs vir 4 vir verblyf wat 5 nagte of langer is. Geldig vanaf 17 Jan 2021 tot 1 Apr 2021.
Adres: Triton-pad, Sodwanabaai, 3974, KwaZulu-Natal
Vanaf R480 R384 per nag (plek vir 2)
Toad Tree Cabins is geleë in die Afrika-bosveld in Sodwanabaai en voorsien gerieflike selfsorg en suite-verblyf vir 'n romantiese-wegbreek en gesinsvakansies. By Toad Tree Cabins maak gaste kennis met die gees van Afrika.
Daar is 2, 4, 6, 8 en 10-slaapkamer, gerieflike, volledig toegeruste kothuise met privaat braaie en kampvure. Die twee- en drieslaapkamer-eenhede deel 'n kombuis, woonkamer in die boma en al die eenhede het hul eie badkamers met warm en koue water en word daagliks skoongemaak. Verder is daar kragpunte, waaiers, elektroniese muskietweerders en linne. Die WiFi is gratis vir die eerste halfuur, en is slegs in 'n aangewese area beskikbaar.
Staan verstom voor die wonderskone Afrika-sonsondergange met 'n skemerkelkie in die hand langs die swembad, ruil stories uit langs die kampvuur en kyk hoe die vuurvliegievonke in die donker spat, luister na die gesis van vleis op die vuur, 'n stomp wat verskuif word tussen die vlamme of die klank van 'n Afrika-drom in die verte.
Ons is in die hartjie van Zululand geleë, 'n duik- en kulturele paradys met goue strande, vrugbare moeraswoude, welige vleilande, beskermde fauna en flora, en dolfyne wat in die branders baljaar. Kyk hoe die boggelrugwalvisse naby aan die kuslyn hul spring en spuit, ontmoet Afrika se pragtige wild eerstehands - van statige olifante tot fassinerende miskruiers.
Toad Tree Cabins is net 'n paar uur se ry van die volgende wêreldbekende Groot 5 Wildreservate af: Mkhuze, Ndumu, Phinda, Tembe Olifantpark en Hluhluwe/Umfolozi. Mkhuze Wildreservaat huisves groot hoeveelhede bokke, bedreigde njalas, 'n paar jagluiperds, wildehonde, leeus en olifante, en is net 30 km van Toad Tree Cabins af. Die voëllewe in die omgewing is oorvloedig en die beste in die land - 420 voëlspesies maak dit ongetwyfeld 'n voëlkykparadys. Pelikane, flaminke en geelbekooievare kom ook hier voor.
Sluit by Toad Tree Cabins aan vir 'n unieke, interaktiewe skuba-ervaring tussen die wonderlike onderwaterdiertjies in Sodwana. Die asemrowende natuurprag van die onderwaterlewe in die grotte, oorhange en pragtige koraalriwwe kan ook hier ervaar word. Ervaar adrenalienbelaaide bootritte deur die skuimende branders en intieme ontmoetings met seeskilpaaie, pylstertvisse, haaie en dolfyne.
Sodwanabaai stel nooit teleur nie - duike hier is altyd onvergeetlik. Duik-uitstappies na die ongerepte koraalriwwe is beskikbaar.
3.6 uit 5van 23 resensies vir Toad Tree Cabins
Triton-pad, Sodwanabaai, 3974, KwaZulu-Natal
Gaste dink Toad Tree Cabins het 'n goeie ligging
https://travelground.imgix.net/AAEAAQAAAAAAAAAAAAAAJDdkYzU3OWZkLTYxZDMtNDYzNy1hMzFlLTAxY2VmMmZiNjJjYw?w=1440&h=960&fit=crop&auto=format was R480, nou Vanaf R384 per nag (plek vir 2) 23 5 1 4 Triton Road Sodwana Bay 3974 KwaZulu-Natal 086 999 0018 01:00-19:00 10:00 -27.493288878179 32.598625596573